**Talentovač 2020**Záväzná prihláška na denný animačný program pre deti vo veku 6 - 11 rokov

|  |
| --- |
| **Údaje o dieťati /\*potrebný údaj pre poistenie dieťaťa** |
|  Meno a priezvisko\*:  |
|  Dátum narodenia\*:  | Rodné čislo\*: |
| **Adresa bydliska**  |
|  Ulica: | Číslo: |
|  PSČ: | Obec: |
| **Kontakt na rodiča /zákonného zástupcu/** |
| Meno matky: |
| Meno otca: |
| Telefón matka: | Telefón otec: |
| e-mail: |
|

|  |  |  |  |
| --- | --- | --- | --- |
| **6.7. - 10.7. 2020 Liptovské Sliače\*** |  | **3.8. - 7.8. 2020 Ludrová\*** |  |
| **13.7. - 17.7. 2020 Černová (Ružomberok)\*** |  | **10.8. - 14.8. 2020 Lisková\*** |  |
| **20.7. - 24.7. 2020 Likavka\*** |  | **17.8. - 21.8. 2020 Černová (Ružomberok)\*** |  |
| **27.7. - 31.7. 2020 Liptovská Teplá\*** |  | **24.8. - 28.8. 2020 Liptovské Sliače\*** |  |

**Vyberte si termín účasti**, je možné prihlásiť sa na všetky. \* organizátor si vyhradzuje právo na zmenu miesta podujatia v závislosti od počtu prihlásených detí |
| Záujmy dieťaťa: |
| Alergie, lieky, zdravotné pomôcky, iné zdravotné problémy: |
| **Príspevok za TALENTOVAČ: 99€/5 dní (úhrada hotovosťou najneskôr 1 týždeň pred nástupom na vybraný turnus) zahŕňa:** - stravu (desiata, obed, olovrant), pitný režim, služby animátorov a koordinátorov, materiálno - technické zabezpečenie (materiál na tvorenie, súťaže, hry...), poistenie, pútavý program (náklady na lektorov, výlet, vstupné...), sladké a vecné odmeny. |
| **Vyplnenú prihlášku** je potrebné zaslať **do 23. júna** na email: **talentovac@gmail.com** alebo poštou na: **Katarína Moravová, 034 95 Martinček 139**. Po prijatí prihlášky Vám zašleme ďalšie materiály, budeme Vás informovať o spôsobe úhrady a bližších informáciách k programu.Informácie Vám radi poskytneme na t. č.:**0908 200 792** (Katarína Moravová), **0944 018 443** (Helena Priesolová) |

**Milí rodičia, drahí naši malí kamoši!**

 Stala sa nám celosvetovo taká vec, že nás malý neviditeľný vírus pozatváral doma. Zrušili nám podujatia. Do peňaženiek máme zrazu hlboko, lebo kým sme sedeli doma, nemali sme možnosť zarábať. Ani sa spoločne zabávať.
A čo je najhoršie, do našich hláv vliezol strach. Toto sa nám ani trochu nepáči!
Mali sme kadejaké pocity (a mnohí ešte stále máme), hoci sme už dávno veľkí. Koľko obáv však prežívali citlivé detské hlavičky - makovičky, ktoré všetko berú veľmi, veľmi vážne?

 Organizácii detských animácií sa venujeme už 10 rokov. Za tento čas sme nazbierali hromadu skúseností. Sledujúc situáciu, kládli sme si otázku - ako ďalej? Odpoveďou je pilotný regionálny projekt TALENTOVAČ 2020. Pri jeho realizácii vychádzame z potrieb Vás, rodičov. V dlhom čase prázdnin treba deti nielen zabaviť, ale sa o ne najmä bezpečne postarať. Corona nám vyčerpala dovolenky, sily aj trpezlivosť. Nie je jednoduché byť uväznení v karanténe. Nie je jednoduché učiť deti doma. Všetci ste podali veľký výkon a zaslúžite si oddych. Ale aj pomoc s opaterou Vašich pokladov, pretože nie každý má doma starú mamu alebo inú zodpovednú osobu schopnú dozoru.

 Toto leto zostane bez podujatí a bez zahraničných dovoleniek, na ktoré sme všetci zvyknutí. Nemusí však zostať bez zábavy a pekných spomienok. Depresívny čas sme sa rozhodli pretlačiť veselými zážitkami. V spolupráci so Združením kresťanských spoločenstiev mládeže a obcami Dolného Liptova sme sa rozhodli vyjsť Vám a Vašim ratolestiam v ústrety. Prísť čo najbližšie. Postarať sa o voľný čas detí tak, aby boli sýte, v bezpečí a aby sa nenudili. Toto všetko v súlade s usmerneniami Úradu verejného zdravotníctva a hlavného hygienika SR k súčasnej epidemiologickej situácii.

 Starostovia obcí (ale aj poslanci a riaditelia základných škôl) k tomuto projektu pristúpili veľmi pozitívne, za čo im z celého srdca ďakujeme. Hoci im corona zobrala možnosti finančnej podpory, poskytnú pre Vás - svojich občanov a tento projekt to, čo majú - priestory, inventár a záštitu nad podujatím. Uvedomujeme si, že finančná situácia je pre mnohých z Vás náročná, náklady sme sa snažili skresať na minimum a podarilo sa nám byť v širokom okolí cenovo bezkonkurenční. Investícia do našich detí je investíciou do našej budúcnosti.

 Psychohygiena v podobe moderného zážitkového animačného programu TALENTOVAČ pod vedením certifikovaných animátorov nie sú peniaze vyhodené do koša. Využite financie, ktoré by ste bežne minuli na zrušených podujatiach. Ak rodina spojí sily, ak využijete možnosť rekreačného príspevku (55%), darujete svojim deťom (namiesto hračiek) vzácny čas radosti, pohody, oddychu v prírode, kreatívneho, kultúrneho a športového vyžitia, ale aj vedomostí, zážitkov a nových priateľstiev. Veď čo je pre rodiča viac ako úsmev na tvári jeho zdravého dieťaťa?

 Akékoľvek otázky Vám radi zodpovieme cez priložené kontakty, informácie o programe a spôsobe použitia rekreačného príspevku tiež nájdete na webovej adrese **www.talentovac.webnode.sk** a na Facebookovej stránke Talentovač.

Tešíme sa na príjemné chvíle strávené s Vašimi deťmi. Zabezpečili sme pre ne v rámci možností to najlepšie. Ďakujeme za dôveru a prajeme Vám krásne prázdniny plné slnka a úsmevov!

 **Katarína a Helena, koordinátorky projektu TALENTOVAČ**

P.S.: Aby sme deťom dopriali čo najviac, snažíme sa osloviť sponzorov. Pokiaľ nám viete v tejto oblasti pomôcť, budeme vďačné za každé nasmerovanie. Tiež sa snažíme deti spájať so šikovnými ľuďmi nášho regiónu, aby sa od nich čo-to naučili. Odporučte nám výrobcov a iné talenty z Vášho okolia! Ďakujeme za spoluprácu.

|  |
| --- |
| **Písomný súhlas so spracúvaním osobných údajov v súlade so zákonom č.18/2018 Z. z. o ochrane osobných údajov**Dotknutá osoba týmto udeľujem organizátorovi animačného programu "TALENTOVAČ 2020" ZKSM, Dolný Šianec 1013/1, 911 01 Trenčín, IČO: 00 641 162, DIČ: 2020 84 85 22, svoj súhlas na spracúvanie mojich osobných údajov uvedených v prihláške na animačný program "TALENTOVAČ 2020", ako aj údajov môjho maloletého dieťaťa uvedené v tejto prihláške, ktoré nebudú poskytnuté tretím osobám. Súhlasím so zverejnením obrazových, zvukovo-obrazových záznamov a inicialít zachytených počas trvania animačného programu na webovej a facebookovej stránke Talentovač, za marketingovým a propagačným účelom podpory tohto animačného programu na dobu určitú5 rokov. Súhlasím so spracúvaním emailovej adresy a telefónneho kontaktu za účelom informovania o nových aktivitách a ponukách v rámci vernostného systému animačného programu Talentovač na dobu určitú 5 rokov.Súhlas je možné kedykoľvek odvolať zaslaním žiadosti na emailovú adresu prevádzkovateľa talentovac@gmail.com. Ako dotknutá osoba vyhlasujem, že som si vedomá svojich práv v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov publikovaných v Zbierke zákonov SR, a že mi boli poskytnuté všetky informácie podľa uvedeného zákona.Čestne prehlasujem, že mnou poskytnuté osobné údaje sú pravdivé a aktuálne a boli poskytnuté slobodne. V ............................................., dňa .......................................................................................... ..................................................................Dieťa - meno a priezvisko, podpis Zákonný zástupca - meno a priezvisko, podpis |